**Pokyny na vypracovanie Záverečnej práce z odbornej praxe**

Žiaci si počas praxe vedú denné záznamy a na konci praxe vypracúvajú Záverečnú prácu o priebehu a výsledkoch odbornej praxe. Táto práca je súčasťou **maturitnej dokumentácie a môže byť pri maturitnej skúške predmetom diskusie.**

Žiak si robí denné poznámky o vykonávanej činnosti počas praxe, pričom dbá na to, aby dodržal mlčanlivosť pri práci s internými dokumentmi organizácie.

***Záverečnú prácu z odbornej praxe*** *–* urobiť v 1 exemplári

***Titulná strana***: Obchodná akadémia, Bolečkova 2, 950 50 Nitra

* Záverečná práca z odbornej praxe vykonávanej v ........................(názov organizácie) od....do...
* Meno a priezvisko, trieda, školský rok

***Obsah*** *: Členenie jednotlivých častí Záverečnej práce z odbornej praxe.*

1. *Potvrdenie o vykonaní odbornej praxe*  – urobí zástupca organizácie, v ktorej žiak bol na odbornej praxi, **nezabudnúť pečiatku a podpis zástupcu organizácie !** Tlačivo si žiaci stiahnu z internetovej stránky našej školy.
2. *Charakteristika a história organizácie* (prípadne organizačná štruktúra organizácie)
3. Úvod
* Žiak uvedie prečo si vybral dané miesto praxe
1. *Denník praxe*

– žiak uvedie podrobne každý deň praxe samostatne na 1 stranu formátu A4 (**použiť**

 **textový editor Word, typ písma Times New Roman – veľkosť 12, riadkovanie 1,5**

 **počet riadkov 35 - 40, okraje: ľavý 3 cm, pravý 2 cm, horný 2,5 cm, dolný 2,5 cm**)

- obsahuje dátum, uvedie časovúštruktúru dňa od nástupu na pracovisko (hodina) a aké

 úlohy plnil, s čím sa oboznámil, s akými dokladmi a materiálmi pracoval, resp. akú

 prácu vykonával, kedy opustil pracovisko (hodina).

1. *Záver*
* **Kladné stránky praxe**  (v čom vidí prínos odbornej praxe, aké vedomosti, zručnosti uplatnil zo školy, čo mu prax dala )
* **Záporné stránky praxe**  (v čom vidí, že mu prax nedala to, čo od nej očakával, monotónna práca, neprideľovanie práce, pracovníci sa mu nevenovali a pod. )
1. *Prílohy* – doklady s ktorými sa žiak na praxi stretol, s ktorými pracoval počas odbornej praxe,prospekty, fotografie , letáky a pod.